Пол Верлен
Сън огромен и мрачен…

Част 0 от „Мъдрост“

Превод от френски: Кирил Кадийски, 1994

chitanka.info

Сън огромен и мрачен

пак над мен се сгъсти:

спи, копнеж неудачен,

спи, надежда, и ти!

Пада тежко крило

и очите ми скрива

за добро и за зло…

О ти, повест горчива!

Аз съм люлка, висяща

в мрачен склеп, и една

бяла длан ме поклаща:

тишина, тишина!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.